മുട്ടില് മരം മുറി കേസ്: ആരോപണ വിധേയനായ ഉദ്യോഗസ്ഥന് സ്ഥലം മാറ്റം കണ്സര്വേറ്റര് ഓഫ് ഫോറസ്റ്റ് എന് ടി സാജനെ മാറ്റിയതുകൊല്ലത്തേക്ക് തിരുവനന്തപുരം: മുട്ടില് മരം മുറി കേസില് പ്രതികളായ അഗസ്റ്റില് സഹോദരങ്ങള്ക്ക് ഈട്ടി തടികള് കടത്തുന്നതിന് സഹായം നല്കിയെന്ന് ആരോപണം നേരിട്ട ഉദ്യോസ്ഥനെ സ്ഥലം മാറ്റി. കോഴിക്കോട് കണ്സര്വേറ്റര് ഓഫ് ഫോറസ്റ്റ് എന് ടി സാജനെ കൊല്ലത്തേക്കാണ് സ്ഥലം മാറ്റിയത്. മരംമുറി വിവാദം ശക്തമായപ്പോള് മുതല് നിരവധി ആരോപണങ്ങളാണ് എന് ടി സാജനെതിരെ ഉയര്ന്നത്. മുട്ടില് മരം മുറി കേസില് എന് ടി സാജനെതിരെ സര്ക്കാരിന് അന്വേഷണ റിപ്പോര്ട്ട് ലഭിച്ചിരുന്നു. ഐഎഫ്എസ് ഉദ്യോഗസ്ഥനായതിനാല് വിശദീകരണം തേടണമെന്നും കുറ്റക്കാരനാണെങ്കില് നടപടിയെടുക്കുമെന്നും വനം വകുപ്പ് മന്ത്രി വ്യക്തമാക്കിയിരുന്നു. സാജന് പ്രതികളുമായി ബന്ധമുണ്ടെന്നും കേസ് ഒത്ത് തീര്പ്പാക്കാന് വനംമന്ത്രിയെ സന്ദര്ശിച്ചെന്നും പ്രതിപക്ഷം വലിയ ആക്ഷേപം ഉന്നയിച്ചിരുന്നു. മുറിച്ച മരം പിടിച്ച ഉദ്യോഗസ്ഥനെ കുടുക്കാനും അന്വേഷണം വഴിതെറ്റിക്കാനും ശ്രമിച്ചതിന് സാജനെ സസ്പെന്ഡ് ചെയ്യാന് ഫോറസ്റ്റ് പിസിസിഎഫ് ശുപാര്ശ ചെയ്യുകയും ചെയ്തിരുന്നു. വനംമന്ത്രിക്ക് ലഭിച്ച പരാതികളുടെ അടിസ്ഥാനത്തില് പിസിസിഎഫ് നടത്തിയ അന്വേഷണത്തിലാണ് സാജനെ സസ്പെന്ഡ് ചെയ്യാന് ശുപാര്ശ ചെയ്തത്. Stories you may Like